CELEX: 32009D0540
Language: et
Date: 2009-07-10 00:00:00
Title: 2009/540/EÜ: Komisjoni otsus, 10. juuli 2009 , millega muudetakse otsuses 2002/253/EÜ esitatud haigusjuhtude määratluste seda osa, mis käsitleb ühenduse võrgustiku teavitamist gripist A (H1N1) (teatavaks tehtud numbri K(2009) 5465 all) (EMPs kohaldatav tekst)

11.7.2009   
            
            
               ET
            
            
               Euroopa Liidu Teataja
            
            
               L 180/24
            
         
      KOMISJONI OTSUS,
   10. juuli 2009,
   millega muudetakse otsuses 2002/253/EÜ esitatud haigusjuhtude määratluste seda osa, mis käsitleb ühenduse võrgustiku teavitamist gripist A (H1N1)
   (teatavaks tehtud numbri K(2009) 5465 all)
   (EMPs kohaldatav tekst)
   (2009/540/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 24. septembri 1998. aasta otsust nr 2119/98/EÜ, millega moodustatakse ühenduses epidemioloogilise seire ja nakkushaiguste tõrje võrgustik, (1) eriti selle artikli 3 punkti c,
   ning arvestades järgmist:
   
               (1)
            
            
               Komisjoni 19. märtsi 2002. aasta otsuse 2002/253/EÜ (millega nähakse ette haigusjuhtude määratlused ühenduse võrgustiku teavitamiseks nakkushaigustest vastavalt Euroopa Parlamendi ja nõukogu otsusele 2119/98/EÜ) (2) artikli 2 kohaselt tuleks kõnealuse otsuse lisas sätestatud haigusjuhtude määratlusi vajalikul määral ajakohastada uusimate teaduslike andmete arvessevõtmiseks.
            
         
               (2)
            
            
               Komisjoni 30. aprilli 2009. aasta otsusega 2009/363/EÜ (millega muudetakse otsust 2002/253/EÜ, millega nähakse ette haigusjuhtude määratlused ühenduse võrgustiku teavitamiseks nakkushaigustest vastavalt Euroopa Parlamendi ja nõukogu otsusele 2119/98/EÜ) (3) võeti kasutusele uus haigusjuhu määratlus seoses uue gripiviirusega, mis põhjustas hiljuti haiguspuhangu Põhja-Ameerikas ja millesse nakatumist on viimasel ajal esinenud mitmes liikmesriigis.
            
         
               (3)
            
            
               Maailma Terviseorganisatsioon on kehtestanud kõnealuse haiguse ametlikuks nimetuseks „gripp A(H1N1)”. Seepärast on vaja otsust 2002/253/EÜ ajakohastada, et võtta kasutusele osutatud nimetus selle nimetuse asemel, mis anti kõnealusele viirusele otsuses 2009/363/EÜ.
            
         
               (4)
            
            
               Käesoleva otsusega ette nähtud meetmed on kooskõlas otsuse nr 2119/98/EÜ artikli 7 alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2002/253/EÜ lisas asendatakse pealkiri „UUS GRIPIVIIRUS A (H1N1) (NIINIMETATUD SEAGRIPIVIIRUS A(H1N1) JA MEHHIKO GRIPIVIIRUS)1” pealkirjaga „GRIPP A(H1N1)”.
   Artikkel 2
   Käesolev otsus on adresseeritud liikmesriikidele.
   
      Brüssel, 10. juuli 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 268, 3.10.1998, lk 1.
   
      (2)  EÜT L 86, 3.4.2002, lk 44.
   
      (3)  ELT L 110, 1.5.2009, lk 58.